system
Răspunde în limba română, în stilul Wikipedia, cat mai corect gramatical.
user
Ai detalii despre Gheorghe Vrănceanu?
assistant
Gheorghe Vrănceanu (30 iunie 1900, satul Valea Hogei, județul antebelic Vaslui, astăzi județul Bacău - 27 aprilie 1979, București) a fost un matematician român, membru al Academiei Române și profesor universitar.

A fost membru titular al Academiei de Științe din România începând cu 21 decembrie 1935.

Biografie 
Născut într-o familie modestă de țărani, urmează școala primară în satul natal, unde este remarcat de învățător, la a cărui insistență este trimis la Liceul Teoretic „Mihail Kogălniceanu” din Vaslui.
Matematica predată de Nicolae Abramescu îi stârnește interesul.
Obține o bursă Adamachi la Facultatea de Științe în cadrul Universității din Iași, unde se înscrie la secția Matematică.
Aici are ca profesori pe: Alexandru Myller, Vera Myller, Simion Sanielevici, Victor Vâlcovici, Simion Stoilow, care îi remarcă valoarea, astfel că încă din timpul facultății este numit preparator, iar după trecerea licenței este trimis la Roma pentru doctorat.

Activitate științifică 
Opera sa matematică însumează peste trei sute de memorii, lucrări și articole publicate în reviste de mare circulație și cuprinde toate ramurile geometriei moderne, de la teoria clasică a suprafețelor, la noțiunea de spațiu fibrat, la care a descoperit domenii noi, a creat modele eficiente și a rezolvat probleme importante.

S-a ocupat de: spații neolonome, calculul diferențial absolut al congruențelor, mecanică analitică, geometrizarea ecuațiilor cu derivate parțiale de ordinul al doilea, teoria unitară neolonomă, spații cu conexiune conformă, spații parțial proiective, grupuri Lie, geometrie globală, grupuri de mișcări ale spațiilor cu dimensiune afină, spații cu conexiune local euclidiană, tensori armonici, spații Riemann cu conexiune constantă, curbura unei varietăți diferențiabile, scufundarea spațiilor curbe în spațiul euclidian, subvarietăți pe sferă, metoda de echivalență, spații cu conexiune neliniară și geometrizarea sistemelor mecanice.

Rezultatele sale au influențat opera unor matematicieni ca: T. Y. Thomas, V. V. Wagner, K. Yano, A. G. Walker, K. Nomizu, S. Kobayashi.

Distincții
În 1963, Gheorghe Vrănceanu a fost decorat cu Ordinul Muncii.
În iunie 1969 i s-a conferit titlul de Profesor universitar emerit al Republicii Socialiste România „în semn de prețuire a personalului didactic pentru activitatea meritorie în domeniul instruirii și educării elevilor și studenților și a contribuției aduse la dezvoltarea învățământului și culturii din patria noastră”.

Note

Bibliografie 
 Gazeta Matematică, nr 10/1979.
 Liviu Nicolescu, Gabriel Teodor Pripoae, „Gheorghe Vrănceanu—successor of Gheorghe Țițeica at the geometry chair of the University of Bucharest", Balkan J. Geom. Appl. 10 (2005), no. 1, 11–20. 
 Info Gheorghe Vrănceanu
  Biografie la Universitatea A.I. Cuza din Iași

Legături externe 
 Membrii Academiei Române din 1866 până în prezent – V
 105 ani de la nașterea lui Ghe.Vrănceanu și 110 de apariție a Gazetei Matematice, 28 octombrie 2005, Elena Solomon, Amos News

Nașteri în 1900
Decese în 1979
Membri titulari ai Academiei Române
Membri ai Academiei de Științe din România
Absolvenți ai Universității din Iași
Cadre didactice universitare ale Universității Alexandru Ioan Cuza din Iași
Matematicieni români din secolul al XX-lea
Pedagogi români
Profesori universitari români
Specialiști în topologie
Cercetători români
Decorați cu Ordinul Muncii